નોંધનીય છે કે, આ પહેલા પણ ધોરાજીમાં રોડ રસ્તા, ભૂગર્ભ ગટર, ગંદકી જેવા પ્રશ્નોની અનેક રજૂઆતો અને તે માટેના આવેદનપત્રો પણ સત્તાધીશોને આપ્યા છે. તે ઉપરાંત જનઆક્રોશ રેલી, ધોરાજી બંધ, મહિલાઓ દ્વારા ચક્કાજામ, બેનર વોર, સત્તાધીશોને સદબુદ્ઘિ અર્થે હવન, સહિતના કાર્યક્રમો કર્યા બાદ ધોરાજીમાં ગદર્ભની આ નગરયાત્રા નીકળી હતી. જે બતાવે છે કે જનતા તેના પ્રશ્નોને તેના પ્રતિનિધિઓ સુધી પહોંચાડવા માંગે છે. ત્યારે હાલ તો આ ગર્દભ યાત્રાએ લોકોમાં ભારે આકર્ષણ જમાવ્યું હતું.